07.06.2015, 12:15
VIDEO: Mis jääb järgi autost kiirusel 193 kilomeetrit tunnis seina kihutades
120 mph tähistab meile arusaadavamalt kiirust 193 kilomeetrit tunnis. Just selle kiirusega põrutati mullusel testil vastu seina üks Ford Focus. Tulemusi võite vaadata videost.
Asja mõte on selles, et kui Euro NCAP kokkupõrketeste korraldatakse Euroopas autode testimiseks kiirusel 64 km/h, siis tegelikult võib näha ka palju rängemaid kokkupõrkeid.
Fifth Gear on autondusega tegelev Briti telesaade, mis konkureerib TopGeariga, esmalt pandigi ta Channel 5 eetris 2002. aastal jooksma TopGeari asemel, kuid kuna 2001. aastal lõpetatud TopGear seejärel uuesti BBC eetrisse naasis, jäid kaks sarja kõrvuti jooksma. 2012-2014 jooksis Fifth Gear Discovery ja käesolevast aastast History kanalil.